Rama Ièr

Rama I (20 de març de 1737, Ayutthaya - 7 de setembre de 1809, Bangkòk) foguèt rèi de Siam dau 6 d'abriu de 1782 au 7 de setembre de 1809. Succediguèt a Taksin (1767-1782) e foguèt remplaçat per Rama II (1809-1824).

Nascut dins una familha nobla, foguèt dirigit vèrs una carriera militara onte venguèt amic amb lo futur rèi Taksin. Ansin, en 1767, après la casuda d'Ayutthaya, jonhèt lei rengs de son armada sota lo nom de Chao Phraya Chakri. I venguèt generau e se destrièt amb la conquista de Vientiane en 1778 ò en 1779.

En 1782, après la reconoissença de l'estat de foliá de Taksin e son execucion, prenguèt lo poder gràcias a un còp d'estat. Chakri ordonèt l'assassinat dau prince eiretier e foguèt coronat lo 7 d'abriu fondant la dinastia actuala de Tailàndia. Durant son rèine, contunièt l'òbra de son predecessor per mantenir l'unitat de Siam. Per aquò, fondèt una novèla capitala, Bangkòk, escriguèt un còdi de lèis novèu e sostenguèt la cultura tai. En parallèl, perseguiguèt la guèrra còntra Birmania. Obligat de defendre dos còps Ayutthaya (1785 e 1808) e d'acceptar la cession de la còsta de Tenasserim (1793), causèt de dificultats importantas a son adversari amb la conquista de Pattani (1785) e son sostèn a la rebellion dau governador de Tavoy (1791). 

 Liames intèrnes 

 Lista dei rèis de Tailàndia.

 Bibliografia 

 Nòtas e referéncias